จัดธีมหุ้นดาวเด่นเฉพาะกลุ่ม
ตลาดหุ้นไทยแกว่งไซด์เวย์รอผลการประชุมเฟด ที่หลายฝ่ายคาดว่าจะยังคงอัตราดอกเบี้ยที่ระดับเดิม แต่มีแนวโน้มจะปรับเพิ่มคาดการณ์การเติบโตทางเศรษฐกิจของสหรัฐปีนี้
ตลาดหุ้นไทยแกว่งไซด์เวย์รอผลการประชุมเฟด ที่หลายฝ่ายคาดว่าจะยังคงอัตราดอกเบี้ยที่ระดับเดิม แต่มีแนวโน้มจะปรับเพิ่มคาดการณ์การเติบโตทางเศรษฐกิจของสหรัฐปีนี้
21 มี.ค. 2564

เส้นทางนักลงทุน
ดัชนีตลาดหุ้นไทยยังแกว่งตัวไซด์เวย์รอผลการประชุมเฟด ที่หลายฝ่ายคาดน่าจะยังคงอัตราดอกเบี้ยไว้ที่ระดับเดิม แต่มีแนวโน้มจะปรับเพิ่มคาดการณ์การเติบโตทางเศรษฐกิจของสหรัฐในปีนี้ได้ จากการออกมาตรการกระตุ้นเศรษฐกิจวงเงิน 1.9 ล้านล้านดอลลาร์ของภาครัฐ
ขณะเดียวกัน ยังต้องติดตามการส่งสัญญาณการใช้นโยบายทางการเงินในระยะถัดไปในประเด็นเงินเฟ้อ และอัตราผลตอบแทนของพันธบัตรรัฐบาลสหรัฐ และคาดการส่งสัญญาณของเฟดน่าจะออกมาคล้ายกับท่าทีของเจอโรม พาวเวลล์ ประธานเฟด ที่ออกมากล่าวก่อนหน้านี้ว่าเฟดจะยังผ่อนคลายมาตรการทางการเงินต่อไป และมีแผนที่จะอดทนอดกลั้นต่อการเร่งตัวของอัตราเงินเฟ้อเพื่อรอดูสถานการณ์ให้แน่ใจก่อนเปลี่ยนแปลงนโยบายทางการเงิน
นอกจากนั้นคาดตลาดหุ้นไทยยังคงรอองค์การยาแห่งยุโรป (EMA) พิจารณาทบทวนข้อมูลของวัคซีนต้านไวรัสโควิด-19 ของ AstraZeneca ในด้านความปลอดภัย ในวันที่ 18 มี.ค.นี้ หลังจากหลายประเทศในยุโรปสั่งระงับการฉีดวัคซีนดังกล่าวไปแล้ว หลังมีรายงานผู้เสียชีวิตจากอาการแข็งตัวของเลือดผิดปกติ คาดปัจจัยดังกล่าวกระทบต่อความเชื่อมั่นในการกลับมาเปิดประเทศของไทยได้ จากการที่ไทยสั่งซื้อวัคซีนดังกล่าวมากถึง 61 ล้านโดส เป็นจิตวิทยาเชิงลบต่อภาพรวมของตลาดหุ้นไทยได้อยู่
กอปรกับ ราคาสัญญาน้ำมันดิบล่วงหน้า WTI เดือน เม.ย. ปรับตัวลดลงต่อเนื่องอีก 0.59 ดอลลาร์ (-0.90%) ปิดที่ 64.80 ดอลลาร์/บาร์เรล โดยได้รับแรงกดดันจากความกังวลการออกมาตรการ Lockdown รอบใหม่ยุโรป จากการกลับมาระบาดของโควิด-19 อีกระลอก รวมทั้งหลาย ๆ ประเทศในยุโรปสั่งระงับการฉีดวัคซีนต้านไวรัสโควิด-19 ของ AstraZeneca ซึ่งคาดจะส่งผลต่อการฟื้นตัวของเศรษฐกิจยุโรป คาดจะกดดันหุ้นในกลุ่มพลังงานอ่อนตัวลงปรับฐานถ่วงตลาดหุ้นไทยได้เช่นกัน
ด้านปัจจัยภายในประเทศมีมุมองเชิงลบอ่อน ๆ ต่อการตรวจพบการแพร่ระบาดของโควิด-19 ที่ตลาดย่านบางแค คาดจะกระตุ้นความกังวลในการผ่อนคลายมาตรการของรัฐในช่วงเทศกาลสงกรานต์ได้บ้าง
รวมทั้งวันที่ 18 มี.ค. 2564 ติดตามการพบกันของรัฐมนตรีต่างประเทศของสหรัฐ-จีน ซึ่งถือเป็นการประชุมแบบพบหน้ากันเป็นครั้งแรกระหว่างเจ้าหน้าที่ระดับสูงของสหรัฐและจีน หลังปธน.โจ ไบเดน เข้ารับตำแหน่ง ขณะที่เมื่อวันศุกร์ที่ 12 มี.ค. 2564 ที่ผ่านมา ศาลสหรัฐพิพากษาให้หยุดคำสั่งแบน Xiaomi ในรัฐบาลทรัมป์เป็นการชั่วคราว มองเป็นสัญญาณเชิงบวกต่อท่าทีความสัมพันธ์ระหว่างทั้ง 2 ประเทศ ก่อนการเข้าพบกันดังกล่าว
ทั้งนี้ จากประเด็นข้างต้นที่มีหลายเรื่องที่ต้องจับตา เพราะเกี่ยวเนื่องต่อการลงทุนในตลาดหุ้น โดยทาง บล.ไอร่า ได้จัดธีมการลงทุนสำหรับนักลงทุนระยะกลาง ยังแนะนำให้ “ถือ หรือ ทยอยซื้อสะสม” เมื่อตลาดฯ ย่อตัว หุ้นในกลุ่มดังนี้
นอกจากนี้ หุ้นข้างต้นที่ทางบล.ไอร่า นำมาแนะนำแล้ว หากดูจากบทวิเคราะห์อื่นก็ถือว่ายังน่าลงทุน เพราะราคายังมีอัพไซด์ เมื่อเทียบกับราคาเป้าหมายอย่าง GULF ทางบล.เมย์แบงก์ กิมเอ็ง แนะนำ “ซื้อ” ราคาเป้าหมาย 43 บาท/หุ้น, GPSC ทางบล.เมย์แบงก์ กิมเอ็ง แนะนำ “ซื้อ” ราคาเป้าหมาย 100 บาท/หุ้น, BGRIM ทางบล.เคจีไอ แนะนำ “Outperform” ราคาเป้าหมาย 60.50 บาท/หุ้น
AOT ทางบล.เมย์แบงก์ กิมเอ็ง แนะนำ “ซื้อ” ราคาเป้าหมาย 72 บาท/หุ้น, CENTEL ทางบล.เคทีบีเอสที แนะนำ “ซื้อ” ราคาเป้าหมาย 40 บาท/หุ้น, MINT ทางบล.เคทีบีเอสที แนะนำ “ซื้อ” ราคาเป้าหมาย 36 บาท/หุ้น, GLOBAL ซึ่งทางบล.เมย์แบงก์ กิมเอ็ง แนะนำ “ซื้อเก็งกำไร” ราคาเป้าหมาย 21.80 บาท/หุ้น, DOHOME ทางบล.คันทรี่ กรุ๊ป แนะนำ “ถือ” ราคาเป้าหมาย 20.40 บาท/หุ้น
HMPRO ทางบล.เคจีไอ แนะนำ “Outperform” ราคาเป้าหมาย 17.80 บาท/หุ้น, AP ทางบล.เมย์แบงก์ กิมเอ็ง แนะนำ “ซื้อ” ราคาเป้าหมาย 8.70 บาท/หุ้น, SPALI ทางบล.เมย์แบงก์ กิมเอ็ง แนะนำ “ซื้อ” ราคาเป้าหมาย 24.50 บาท/หุ้น
ดังนั้น เมื่อตลาดฯ หรือราคาหุ้นมีการย่อตัว ถือเป็นจังหวะของการเข้าทยอยสะสม เพราะราคาหุ้นมีโอกาสปรับตัวไปหาราคาเป้าหมายได้!